stanford-oval/wikipedia huggingface dataset:
עקרונות עיצוב אוניברסליים ללמידה
הערות שוליים

↑  Monova-Zheleva, M., & Zhelev, Y., INCLUSIVE DESIGN FOR DIGITAL LEARNING:
THE UDL FRAMEWORK, Multidisciplinary Innovations for Social Change: Educational Transformations and Entrepreneurship, 2024, עמ' 573-582
1 2 3 4 5 6 7  Rose, D. H., Universal design for learning, Journal Of Special Education Technology 15(1), 2000, עמ' 67-70
↑  {{{מחבר}}}, INCLUSIVE DESIGN FOR DIGITAL LEARNING:
THE UDL FRAMEWORK
↑  {{{מחבר}}}, INCLUSIVE DESIGN FOR DIGITAL LEARNING:
THE UDL FRAMEWORK
↑  Edyburn, D. L., Would You Recognize Universal Design for Learning If You Saw It? Ten Propositions for New Directions for the Second Decade of UDL, Learning Disability Quarterly 33(1), 2010, עמ' 33-41
1 2 3 4  CAST, Universal Design for Learning Guidelines version 2.0, Wakefield, MA: Author, 2011, עמ' 3(הקישור אינו פעיל)
↑  {{{מחבר}}}, INCLUSIVE DESIGN FOR DIGITAL LEARNING:
THE UDL FRAMEWORK
↑  מקור: CAST (2011). Universal Design for Learning Guidelines version 2.0. Wakefield, MA: Author. http://www.udlcenter.org/aboutudl/udlguidelines
↑  {{{מחבר}}}, INCLUSIVE DESIGN FOR DIGITAL LEARNING:
THE UDL FRAMEWORK
↑  {{{מחבר}}}, INCLUSIVE DESIGN FOR DIGITAL LEARNING:
THE UDL FRAMEWORK
↑  Rose, D.H., Hasselbring, T.S., Stahl, S., & Zabala, J. (2005). Assistive technology and universal design for learning: Two sides of the same coin. In D. Edyburn,, K. Higgins, & R. Boone (Eds.), Handbook of special education technology research and practice (pp. 507-518). Whitefish Bay, WI: Knowledge by Design.
פגיעה מוחית בעקבות טראומה

| --- | --- |

 תחום:  נוירוכירורגיה, רפואת ילדים
 גורמי סיכון:  גיל מבוגר, שימוש לרעה בסמים
 אבחון:  בדיקה נוירולוגית, דימות רפואי
 טיפול:  פסיכותרפיה התנהגותית, קלינאות תקשורת
 קישורים ומאגרי מידע
 eMedicine:  433855 
 MeSH:  D000070642
 סיווגים
 ICD-10:  S06 
 ICD-11:  NA07 
 
פגיעה מוחית בעקבות טראומה (באנגלית: Traumatic Brain Injury; בראשי תיבות: TBI) היא פגיעה מוחית שמקורה בחבלה או בזעזוע לראש, שעלולה להיות בעלת השלכות תפקודיות. קיימות דרגות חומרה שונות לחבלת ראש החל מפגיעה מוחית קלה [mTBI / זעזוע מוח], לפגיעה בינונית, ופגיעה מוחית טראומטית קשה (פגיעת ראש סגורה או חבלה חודרנית). פגיעה מוחית יכולה לגרום לסימפטומים גופניים, קוגניטיביים, חברתיים, רגשיים והתנהגותיים, והפרוגנוזה שלה יכולה לנוע בין החלמה מלאה לנכות קבועה או מוות.
הסיבות יכולות לכלול נפילות, תאונת דרכים, ספורט, מקרי אלימות קשים, ועוד. טראומה מוחית מתרחשת כתוצאה מחבלת האצה-האטה פתאומית בתוך הגולגולת או על ידי שילוב מורכב של תנועה ופגיעה פתאומית. בנוסף לנזק שנגרם בעת הפציעה, מגוון תהליכים שנוצרים בעקבות הפציעה עלולים לגרום לפציעה נוספת. תהליכים אלה עשויים לכלול שינויים בזרימת הדם והחמצן למוח (היפוקסיה) ולחץ תוך-גולגולתי. חלק מטכניקות ההדמיה המשמשות לאבחון כוללות טומוגרפיה ממוחשבת של הראש (CT) ודימות תהודה מגנטית (MRI).
התופעה מקיפה 50 מיליון איש מדי שנה ברחבי העולם וכ-40 אלף איש בישראל ומהווה גורם ראשוני למוות או נכות קשה בקרב אוכלוסייה צעירה. מבין המאושפזים במחלקות הטראומה כנפגעי ראש ומוח, רובם כתוצאה מתאונות דרכים וחלקם מנפילה מגובה. 24.2% סבלו מפגיעת ראש בכלל ו-7.3% מפגיעה מוחית קשה.
תסמינים

הסימפטומים תלויים בסוג הפגיעה (פגיעה מוחית אקסונלית דיפוזית או פגיעה מוקדית שמשמעותה פגיעה במקום מסוים במוח), ובחלק המוח המושפע מהפגיעה. למשל, חוסר הכרה נוטה להימשך זמן רב יותר עבור אנשים עם פגיעה מוחית בצד שמאל של המוח, מאשר עבור אלה עם פגיעה בצד ימין. הסימפטומים תלויים גם בחומרת הפגיעה. אדם עם פגיעה מוחית טראומטית קלה עשוי לסבול מכאבי ראש, הקאות, בחילות, חוסר קואורדינציה מוטורית, סחרחורת, קושי בשיווי משקל, ראייה מטושטשת או עייפות בעיניים, טנטון, טעם רע בפה, פרכוסים, לתרגיה או שינויים בדפוסי השינה. הסימפטומים גם עשויים לחול על אנשים עם פגיעה בינונית וקשה.
תסמינים ארוכי טווח נפוצים של פגיעה בינונית עד קשה הם שינויים בהתנהגות חברתית הולמת, ליקויים בשיפוט החברתי, ושינויים קוגניטיביים, במיוחד בעיות עם קשב מתמשך, מהירות עיבוד מידע, וליקוי בתפקודים הניהוליים. אלקסיתימיה מתרחשת ב-60.9% מהמקרים. בנוסף, פגיעה ביכולת לאמפתיה מתרחשת ב-64.4% מהמקרים. לליקויים קוגניטיביים השלכות ארוכות טווח על חיי היום-יום של אנשים עם TBI בינונית עד חמורה, אך לרוב ניתן לשקם אותם עם תוכניות מתאימות.
במצבים בהם פגיעה מוחית טראומטית מוגדרת כפגיעה קשה, היא עלולה להוביל ללחץ תוך-גולגולתי הולך ומתגבר ואף להסתיים במוות. במצבים אלו התסמינים המקדימים כוללים: דופק איטי, דיכוי נשימתי, לחץ דם גבוה ושיתוק או חולשה בצד אחד של הגוף וכן פגיעות קוגניטיביות המשנות לחלוטין את היכולת התפקודית של האדם הפעיל. אניסוקוריה היא סממן של פגיעת TBI חמורה.
מניעה

מניעת פגיעות מוחיות מתמקדת בדרכי מזעור של הפגיעות האלה בחיי היומיום. ישנן רמות שונות של מניעה: ראשונית (או ראשונה), שניונית (או שנייה) ושלישונית (או שלישית).
מטרת המניעה הראשונית היא להפסיק את התרחשות הפגיעה המוחית מלכתחילה על ידי הפחתת סיכון החשיפה לפגיעה. דוגמה למניעה ראשונית היא לימוד אתלטים על טכניקות של תיקול וניגוח כדי למנוע TBI בזמן משחק פוטבול. דוגמאות נוספות למניעה ראשונית הם שימוש בחגורת בטיחות, מושבי בטיחות, או קסדות אופנוע. אם לאדם כבר יש פגיעה מוחית, מניעה שניונית משמשת לשמירה על המצב ללא הידרדרות נוספת. דוגמה למניעה שניונית היא אבחון על-ידי רופא במקרה של זעזוע מוח אחרי פגיעה בראש.
הרמה האחרונה של מניעה היא שלישונית אשר משמשת להפחתת ההשפעות של פגיעה מוחית. למרכזים לבקרת מחלות ומניעתן יש הנחיות שנוגעות לפגיעות מוחיות קלות אצל ילדים, שכוללות 10 המלצות שקשורות לאבחון; פרוגנוזה וניהול/טיפול אצל ילדים. ההנחיות האלה הן דוגמאות למניעה שלישונית. חלק מן ההמלצות כוללות מנוחה, סיוע עם מטלות בית הספר (מתן זמן נוסף), ושיטות שונות לשינה תקינה.
תוכניות למניעת פגיעות מוחיות משתמשות בדר"כ במודל שנקרא 6-E כדי לוודא שכל מה שאפשר לעשות כדי למנוע את הפגיעות האלה אכן מבוצע. ששת ה-E מתייחסים לחינוך, הנדסה, אכיפה, עידוד, הגינות, והערכה. כשכל ששנת החלקים האלה עובדים יחד, אפשר למנוע כמות גדולה יותר של פגיעות מוחיות.
טיפול

בהתאם לפגיעה, הטיפול הנדרש עשוי להיות מינימלי, או עשוי לכלול התערבויות כגון תרופות או ניתוח חירום. תהליך השיקום עשוי לכלול פיזיותרפיה, ריפוי בדיבור, טיפול בגישה ההוליסטית (אנ') (Recreational Therapy), ריפוי בעיסוק, ותרגולי עיניים (אנ') (Vision Therapy). תוכניות טיפול תעסוקתיות ושירותי תמיכה בקהילה עשויים גם הם להיות חלק מתהליך השיקום.
הערות שוליים

1 2 3 4  Get the Facts About TBI | Concussion | Traumatic Brain Injury | CDC Injury Center, www.cdc.gov, ‏21 במרץ 2022 (באנגלית)
↑  ג'ני מוסקוביץ-ברקאי, עדי גבעון, פגיעות טראומה בישראל 2010–2015: נתונים מרישום הטראומה ב-19 מרכזים רפואיים בישראל, מכון גרטנר
↑  Textbook of traumatic brain injury, 1st ed, Washington, DC: American Psychiatric Pub, 2005, עמ' 63–65, ISBN 1-58562-105-6
↑  Neuropsychological assessment, 4th ed, Oxford: Oxford University Press, 2004, עמ' 62-158, ISBN 0-19-511121-4
↑  D. Kushner, Mild traumatic brain injury: toward understanding manifestations and treatment, Archives of Internal Medicine 158, 1998, עמ' 1617–1624 doi: 10.1001/archinte.158.15.1617
↑  Traumatic Brain Injury Information Page: National Institute of Neurological Disorders and Stroke (NINDS), web.archive.org, ‏3 בדצמבר 2016
1 2  Claire Williams, Rodger Ll. Wood, Alexithymia and emotional empathy following traumatic brain injury, Journal of Clinical and Experimental Neuropsychology 32, 18 בפברואר 2010, עמ' 259–267 doi: 10.1080/13803390902976940
↑  Jennie Ponsford, Kristy Draper, Michael Schönberger, Functional outcome 10 years after traumatic brain injury: Its relationship with demographic, injury severity, and cognitive and emotional status, Journal of the International Neuropsychological Society 14, מרץ 2008, עמ' 233–242 doi: 10.1017/S1355617708080272
↑  Brain injury, Boston: Kluwer Academic Publishers, 2001, ISBN 978-0-7923-7532-6
↑  Jamshid Ghajar, Traumatic brain injury, The Lancet 356, 9 בספטמבר 2000, עמ' 923–929 doi: 10.1016/S0140-6736(00)02689-1
1 2 3 4 5  מניעת פגיעוֺת מוחיות, באתר Frontiers for Young Minds
↑  B. C. Liu, R. Ivers, R. Norton, S. Boufous, S. Blows, S. K. Lo, Helmets for preventing injury in motorcycle riders, The Cochrane Database of Systematic Reviews, 2008-01-23, עמ' CD004333 doi: 10.1002/14651858.CD004333.pub3
| --- | --- |
בקרת זהויות :  NLI: 987007548632505171  GND: 4127937-2  LCCN: sh85123246  NKC: ph138724 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ערבוליות

במכניקת הרצף, ובהידרודינמיקה בפרט, הערבוליות (באנגלית: vorticity) היא גודל וקטורי המודד את מידת הסחרור המקומית של תווך חומרי בנקודה מסוימת (נטייתו של עצם המוצב באותה נקודה להסתובב סביב עצמו), כפי שהייתה מורגשת על ידי צופה המוצב באותה נקודה ונודד ביחד עם הזרימה. זהו גודל חשוב בתאוריה הדינמית של זורמים המספק מסגרת מושגית נוחה להבנת מגוון תופעות מורכבות הקשורות בזורמים, כמו למשל היווצרותן ותנועתן של טבעות מערבולות.
מתמטית, הערבוליות  {\vec {\omega }} מוגדרת כרוטור של שדה המהירות  {\vec {u}}:
כאשר  \nabla  היא אופרטור דל. קונספטואלית,  {\vec {\omega }} ניתנת להמחשה באמצעות "סימון" חלקים של הזורם בסביבה קטנה של הנקודה הנחקרת, וצפייה בשינויי המיקום היחסי שלהם כאשר הם נעים ביחד עם הזרימה. הערבוליות  {\vec {\omega }} תהיה אז פעמיים וקטור המהירות הזוויתית של חלקיקי הנוזל בתוך הסביבה ביחס למרכז המסה שלהם, ועם כיוון הנקבע בהתאם לכלל יד ימין.
רקע

בדינמיקה של זורמים מערבולת (Vortex) מוגדרת כאזור בזורם שמתבצעת בו רוטציה (תנועה סיבובית) ביחס לעקום מסוים היכול להיות ישר או מעוגל ונקרא ציר המערבולת. ניתן לצפות ולהבחין במערבולות במקרים רבים בחיי היום יום כגון: סופת טורנדו, מערבולות שנוצרות בים מתנועת סירות, מערבולות קצה כנף וכו'.
מערבולות מהוות רכיב מרכזי בזרימה טורבולנטית והן קיימות לרוב בזרימה זו יותר מאשר בזרימה למינרית. התפלגות שדה המהירות, וקטור הערבוליות וכמו כן עקרונות של סירקולציה משמשים כיום לאפיון של מערבולות ושל תופעת הערבוליות. במרבית המערבולות מהירות הזרימה היא מקסימלית בסמוך לציר המערבולת שביחס אליו מתבצעת הרוטציה והיא קטנה ביחס הפוך למרחק מציר זה, אולם קיימות גם מערבולות שבהן המהירות גדלה ביחס ישר למרחק מציר המערבולת.
כאשר נוצרות מערבולות הן יכולות לנוע, לגדול, להתפתל וליצור אינטראקציות שונות עם מערבולות נוספות, מערבולת שנעה נושאת עמה מסה, אנרגיה ותנע.
דוגמאות

במסה של תווך חומרי רציף הסובב כגוף קשיח, הערבוליות היא פעמיים וקטור המהירות הזוויתית של הסיבוב הזה. זהו המצב, למשל, בליבה המרכזית של מערבולת רנקין.
הערבוליות עשויה להיות שונה מאפס אפילו כאשר כל חלקיקי הזורם נעים לאורך קווי מסלול ישרים ומקבילים, אם קיימת גזירה (במילים אחרות, אם מהירות הזרימה משתנה כאשר נעים בניצב לקווי הזרם). לדוגמה, בזרימה למינרית בתוך צינור עם חתך רוחב קבוע, כל החלקיקים נעים במקביל לציר הצינור; אולם מהר יותר ליד הציר, ולאט מאוד (למעשה במהירות אפסית לפי כל אמת מידה) בסמוך לדפנות הצינור. הערבוליות תהיה אפס על הציר, ובעלת ערך מרבי בסמוך לדפנות, שם אפקט הגזירה הוא מרבי.
בכיוון ההפוך, לזרימה עשויה להיות ערבוליות אפס גם כאשר כל החלקיקים נעים לאורך מסלולים עקומים. דוגמה לכך היא המערבולת האי-רוטציונית האידיאלית, שבה רוב החלקיקים מסתובבים סביב לציר ישר מסוים, עם מהירויות העומדות ביחס הפוך למרחק החלקיק מהציר הזה. אלמנט קטן של הרצף שאינו חותך את ציר הסיבוב יסתובב בכיוון אחד אך יחווה גזירה בעוצמה זהה בכיוון ההפוך, באופן כזה שהמהירות הזוויתית הממוצעת של החלקיקים המרכיבים את האלמנט ביחס למרכז המסה שלהם היא בדיוק אפס.
| 0 | 1 | 2 |
| --- | --- | --- |
Example flows:

| Rigid-body-like vortex v ∝ r | Parallel flow with shear | Irrotational vortex v ∝ 1/r |
כאן v היא מהירות הזורם, r הוא המרחק ממרכז המערבולת, ו-∝ מציין יחס פרופורציה.    מהירויות מוחלטות ביחס לנקודה המודגשת:

מהירויות יחסיות מסביב לנקודה המודגשת.

| Vorticity ≠ 0 | Vorticity ≠ 0 | Vorticity = 0 |
דרך אחרת לדמיין ערבוליות היא להניח שרגעית, חלק זעיר של הרצף הופך למוצק בעוד שאר הזורם נעלם לפתע. אם החלקיק המוצק הקטן הזה מסתובב, במקום פשוט לנוע בתנועת העתקה קווית בלבד, אז ישנה ערבוליות בזורם. באיור למטה, תת-התמונה השמאלית מדגימה מצב של אפס ערבוליות, ותת התמונה הימנית מדגימה מצב בו קיימת ערבוליות.
הגדרה מתמטית

מתמטית, הערבוליות של שדה זרימה תלת-ממדי היא פסאודווקטור, שבדרך כלל מסומן  {\vec {\omega }}, המוגדר כרוטור של שדה המהירות  {\vec {v}} המתאר את תנועת הזורם. בקואורדינטות קרטזיות:
באופן מילולי, הערבוליות מתארת כיצד וקטור המהירות משתנה כאשר נעים מרחק אינפיניטסימלי בכיוון ניצב אליו.
בזרימה דו־ממדית בה המהירות אינה תלויה בקואורדינטה  z ואין לה רכיב בכיוון  z, וקטור הערבוליות תמיד מצביע בכיוון ציר  z, כך שהוא יכול להיות מתואר כשדה סקלרי המוכפל בוקטור יחידה  {\hat {z}}:
הערבוליות קשורה לסירקולציה (אינטגרל קווי של המהירות) לאורך מסלול סגור דרך משפט סטוקס. ביותר פירוט, בעבור כל אלמנט שטח אינפיניטסימלי C עם וקטור יחידה נורמלי  {\vec {n}} ושטח  dA, הסירקולציה  d\gamma  לאורך ההיקף של  C היא המכפלה הסקלרית  {\vec {\omega }}\cdot ({\vec {n}}\,dA) כאשר  {\vec {\omega }} היא הערבוליות במרכז C.
הגדרה מתמטית > דוגמאות ליישום ההגדרה

נבחן את ההגדרה הזאת עבור שניים מהמקרים שתוארו מקודם (מערבולת קשיחה ומערבולת אי-רוטציונית). לשם כך נעזר בהגדרת אופרטור דל בקואורדינטות גליליות:
מערבולת קשיחה: במקרה זה מתקיים  v_{\varphi }=\omega \cdot r,v_{r}=0, והצבה בביטוי לאופרטור דל בקואורדינטות גליליות מגלה שהסירקולציה מפולגת באופן אחיד בתוך חתך רוחב של המערבולת, עם ערבוליות ששווה בכל נקודה לפעמיים המהירות הזוויתית  \omega  של סחרור המערבולת.
מערבולת אי-רוטציונית: במקרה זה מתקיים  v_{\varphi }={\frac {\alpha }{r}},v_{r}=0, והצבה מגלה שהסירקולציה מפולגת באופן אחיד כשלמעשה הערבוליות (שהיא גם הצפיפות המשטחית של הסירקולציה) מתאפסת בכל נקודה פרט לראשית; בראשית ישנה נקודת סינגולריות של הערבוליות. מתמטית הערבוליות היא פונקציית דלתא של דיראק, כך שהסירקולציה הכוללת בכל מעגל סביב הראשית קבועה בערכה.
שימושים בתחומי מדע מסוימים > אווירונאוטיקה

באווירודינמיקה, פילוג העילוי על פני כנף סופית ניתן לקירוב תחת ההנחה שלכל קטע של הכנף ישנה מערבולת זנב חצי אינסופית מאחוריו. לאחר מכן ניתן למצוא את חוזק המערבולות הללו בעזרת ההנחה שאין אף זרימה דרך משטח הכנף. תהליך זה נקרא שיטת לוח הערבוליות של מכניקת הזורמים החישובית. חוזק המערבולות נסכם לאחר מכן כדי למצוא את הסירקולציה הכוללת מסביב לכנף. לפי משפט קוטה-ז'וקובסקי, העילוי הכולל יחסי למכפלת הסירקולציה, מהירות האוויר, וצפיפות האוויר.
שימושים בתחומי מדע מסוימים > מדעי האטמוספירה

הערבוליות היחסית היא הערבוליות יחסית לכדור הארץ (כלומר יחסית לנקודה קבועה על הקרקע) של שדה מהירות האוויר. שדה מהירות האוויר ממודל לעיתים קרובות כזרימה דו-ממדית המקבילה לקרקע, כך שוקטור הערבוליות הוא גודל סיבובי סקלרי הניצב לקרקע. הערבוליות חיובית כאשר - כשמסתכלים מנקודת המבט של צופה על פני הקרקע - הרוח מסתחררת כנגד כיוון השעון. בחצי הכדור הצפוני, ערבוליות חיובית נקראת סיבוב ציקלוני, וערבוליות שלילית נקראת סיבו אנטי-ציקלוני; המינוח המקובל מתהפך עבור חצי הכדור הדרומי.
הערבוליות המוחלטת מחושבת דרך מהירות האוויר ביחס למערכת ייחוס אינרציאלית. היא שווה לסכום הערבוליות היחסית ואיבר ערבוליות נוסף הנקרא ערבוליות פלנטרית; האיבר האחרון למעשה מכמת את מידת הסיבוב העצמי של גושי אוויר אודות לסיבוב כדור הארץ, והוא שווה לפרמטר קוריוליס המקומי.
הערבוליות הפוטנציאלית (נקראת גם ערבוליות מוכללת) היא הערבוליות המוחלטת המחולקת במרווח האנכי בין מפלסים שווי טמפרטורה פוטנציאלית. הערבוליות המוחלטת של מסת אוויר תשתנה אם גוש האוויר נמתח (או נדחס) בכיוון האנכי, אולם היא נשמרת בזרימה אדיאבטית. כיוון שזרימה אדיאבטית היא הדומיננטית ביותר באטמוספירה, הערבוליות הפוטנציאלית משמשת כאמצעי סימון של גושי אוויר באטמוספירה בקנה מידה זמני של ימים אחדים.
משוואת הערבוליות הברוטרופית היא האמצעי החישובי הפשוט ביותר המשמש כדי לחזות את תנועתם של גלי רוסבי (את נקודות השיא והשפל של מפלס הלחץ של 50,000 פסקל) בפרק זמן מוגבל (ימים אחדים). בשנות ה-50, התוכנות המוצלחות הראשונות לחיזוי נומרי של מזג האוויר עשו שימוש ישיר במשוואה הזאת.
קשור באופן ישיר למושג הערבוליות הוא מושג הבורגיות (helicity) של שדה וקטורי, המוגדר כ-
כאשר האינטגרל נלקח על פני נפח נתון  V. המכפלה הפנימית  {\vec {u}}\cdot {\vec {\omega }} מודדת עד כמה פרודות הזורם בנקודה מסוימת נעות במקביל לציר הערבול, תוך כדי שהן מסתחררות סביבו (מכפלה זו מכמתת מקומית את כמות הבורגיות ליחידת נפח). במדעי האטמוספירה, מידת הבורגיות של תנועת אוויר באזור מסוים היא חשובה לצורך חיזוי היווצרותם של תאי-על והערכת הפוטנציאל לפעילות טורנדית.
ראו גם

מערבולת
זרימה רוטציונית
סרטן העין

| --- | --- |

סרטן העין גידול מסוג מלנומה ממאירה
 תחום:  אונקולוגיה 
 קישורים ומאגרי מידע
 MeSH:  D005134
 סיווגים
 ICD-10:  C69
 
סרטן העין הוא מונח שתפקידו לתאר סוגים שונים של גידולים המתרחשים בחלקים שונים של העין. סרטן זה מתרחש כאשר תאים מתחילים לגדול ללא בקרה ויוצרים מסה הנקראת גידול. הגידולים מתחלקים לשני סוגים: גידול שפיר (לא סרטני) או גידול ממאיר (סרטני, יכול לשלוח גרורות לחלקים שונים של הגוף). שני סוגי מחלות הסרטן הנפוצות המתפשטות באמצעות גרורות אל העין הם סרטן השד וסרטן הריאות.
קיימים מספר סוגים של סרטן העין: מלנומה של הענביה (הנפוץ מבין הסוגים השונים), לימפומה תוך עינית, רטינובלסטומה (מחלת סרטן נדירה בקרב עיני ילדים), מלנומה של הלחמית, קרצינומה של עפעף וגידול של בלוטת הדמעות.
סוגים שונים של סרטן העין > מלנומה של הענביה

מלנומה של הענביה הוא הנפוץ ביותר מבין הגידולים התוך העיניים אף על פי שמדובר בסרטן נדיר, שכיחותו היא בין 6-8 מקרים חדשים למיליון נפש לשנה. הענביה היא השכבה בעין הכוללת את הקשתית, החלק הצבעוני בעין אשר אחראי על ויסות כמות האור הנכנסת אל העין. מבנה זה עשיר במלנוציטים.
מלנומה, בדומה לסרטן העור, מתפתח מתאים אשר מייצרים פיגמנט הנקרא מלנוציטים. המלנומה המתפתחת בגלגל העין היא בדרך כלל הענביה ומכאן מקור שמו של סרטן זה. בישראל כ-50 מקרים מאובחנים מדי שנה, כאשר מרבית המקרים מאובחנים לאחר גיל 40.
סוגים שונים של סרטן העין > לימפומה תוך עינית

לימפומה היא סוג של סרטן שמתחיל בתאים לימופציטים של מערכת החיסון. הסרטן מתחיל בדרך כלל בבלוטות הלימפה אך גם יכול להתחיל באיברים פנימיים בגוף כדוגמת קיבה, ריאות ולעיתים נדירות גם בעיניים.
לימפומה ניתן לסווג לשני סוגים עיקריים. לימפומת הודג'קין ולימפומה שאינה הודג'קין. לימפומה תוך עינית היא לימפומה שאינה הודג'קין. בסרטן זה לוקים בעיקר קשישים או אנשים בעלי בעיות במערכת החיסון כדוגמת איידס.
סוגים שונים של סרטן העין > רטינובלסטומה

רטינובלסטומה היא סרטן נדיר בעין בו לוקים כ-4 מיליון ילדים ברחבי העולם. על אף נדירותו מדובר בגידול הממאיר הנפוץ ביותר בקרב ילדים.
רטינובלסטומה יכולה להופיע בשתי העיניים (רטינובלסטומה בילטרלית) והיא תעבור בדרך כלל בתורשה אצל תינוקות וילדים צעירים. רטינובלסטומה הפוגעת בעין אחת בלבד (רטינובלסטומה אונילטרלית) איננה עוברת בתורשה והיא מופיעה בדרך כלל בקרב ילדים בוגרים יותר. במקרים מסוימים תיפגע גם בלוטת האצטרובל (רטינובלסטומה משולשת). על מנת לקבוע כיצד לטפל בגידול חשוב לסווג את מקרה הרטינובלסטומה לפי מיקום, גודל וכמות הגידולים.
סוגים שונים של סרטן העין > מלנומה של הלחמית

מלנומה של הלחמית הוא גידול על פני שטח העין. סרטן זה מהווה רק כ-2% עד 3% מכלל מקרי סרטן העין. הסרטן מתחיל מצמיחה הנראית ככתם חום ללא כאבים בעין או כאשר מתרחש שינוי צבע של גידול שטוח על פני שטח העין ולא מורגש כאב. לעיתים רחוקות טועים וחושבים על נמש שהוא שפיר כשלמעשה מדובר במצב טרום סרטני חמור. מלנומה של הלחמית נוטה להופיע אצל אנשים בשנות ה-50 או ה-60 לחייהם. אך לעיתים נדירות גם בקרב אנשים צעירים מגיל 20.
סוגים שונים של סרטן העין > קרצינומה של העפעף

קרצינומה בזלית של העפעף (Basal Cell Carcinoma – BCC), היא הגידול השכיח ביותר של העפעפיים (בדרך כלל מתרחש על העפעף התחתון). אף על פי שמדובר בגידול ממאיר הוא אינו שולח גרורות, קצב גדילתו מאוד איטי ונמשך זמן רב והתפשטותו מקומית. הטיפול היעיל במחלה הוא כריתה מלאה של הגידול, ביחד עם שולי הרקמה הנקיים ושחזור העפעף. בהתאם לגודל החסר לאחר הכריתה, לעיתים ניתן לבצע חיבור ראשוני של העפעף, אך במקרים רבים יש צורך בשתל רקמה ממקור אחר כדוגמת עפעף עליון, עור, רקמת רירית הפה.
גורמי סיכון

קיימים מספר גורמי סיכון אשר מגבירים את סיכויי הפרט לחלות בסרטן העין:
שימוש במיטות שיזוף או שיזוף מהשמש עלול להעלות את הסיכון של קרצינומה של העפעף ומלנומה של הענביה.
חשיפה לווירוסים מסוימים, כגון וירוס הפפילומה (HPV) עלולה להגביר את הסיכון של קרצינומה של הלחמית.
שומה לא טיפוסית ותסמונת מלנומה (Atypical mole and melanoma syndrome -AMS), מאופיין במספר שומות חריגות באזור העין.
אבחון וגילוי

נקודות חן בקרבת העין או נמשים בעיניים. חשוב שייבדקו באופן תקופתי, זאת על מנת להבטיח שלא יהפכו בעתיד למלנומה.
מלנומה - ייתכן ובשלבים המוקדמים של המחלה לא יהיו תסמינים. לאחר גדילת הגידול ייתכנו בעיות שונות בראייה: טשטוש ראייה, ירידה בראייה, ראייה כפולה ועיוורון בסופו של דבר. הגידול יכול להגיע לממדים אשר יגרמו לשבירה והיפרדות הרשתית. במקרים מסוימים ניתן להבחין בגידול הגלוי לעין דרך האישון.
רטינובלסטומה - ניתן לזהות כאשר מאובחנת פזילה, כתם זוהר לבנבן או צהבהב המאובחן בעין דרך האישון, ירידה בראייה, עיוורון, ובמקרים מסוימים העין עשויה להיות אדומה וכאובת. רטינובלסטומה יכולה להתרחש בעין אחת או בשתיהן. הגידול נפוץ בעיקר בקרב תינוקות וילדים צעירים. בצילומים ניתן להבחין פעמים רבות ברפלקס שבגללו שבעיניים קיימת נקודה אדומה. נקודה אדומה היא תקינה. לעומת זאת, נקודה לבנה או צהובה במקום רפלקס העיניים האדום ייתכן ומשמעותו גידול או סוג של מחלת עיניים אחרת ויש לבדוק זאת.
טיפול > הקרנות פנימיות

הטיפול ניתן באמצעות מקור רדיואקטיבי הנקרא פלאק. באמצעות לוחית מתכת הממוקמת על פניו של הגידול המוחדרת בעזרת ניתוח. הלוחית נשארת במקומה מספר ימים (בין 1-4 ימים) ומתבצעת בהרדמה כללית, במקרים מסוימים ניתן לבצע אותו גם באמצעות הרדמה מקומית. בתום ההקרנות יש לבצע ניתוח נוסף על מנת להסיר את הלוחית.
טיפול > טיפול בלייזר

טיפול בלייזר נקרא גם תרמותרפיה (tranpupillary thermotherapy TTT) מבצעים שימוש בלייזר על מנת לכווץ גידולים קטנים. היתרון בטיפול בלייזר הוא שקיימות בו פחות תופעות לוואי מאשר בניתוח. ניתן לשלב טיפול בלייזר ביחד עם הקרנות.
טיפול > טיפול כירורגי

ניתן לבצע הסרה של הגידול בלבד, הסרת חלק קטן של העין או במקרים מסוימים הסרת כל העין. סוג הניתוח תלוי בגודלו ובמיקומו של הגידול. האפשרויות הכירורגיות הן: הסרת חלק מהקשתית (Iridectomy), הסרת חלק מהקשתית וגוף הריסים (iridocyclectomy) והסרת העין (enucleation).
במקרים מסוימים הטיפול היחידי במלנומה היא הסרת עין. בעקבות אובדן הראייה, אדם בעל עין אחת יתקשה בתפיסת עומק. לאחר הסרת העין מתבצע ניתוח נוסף בו משתילים למנותח עין מלאכותית. באמצעות שימוש בשתל ניתן לגרום לתותב להיראות ולהתנהג במידה רבה כפי שנראית עין אמיתית.
במקרה של קרצינומה של העפעף כיוון שמדובר בגידול ממאיר המתפתח באופן מקומי ניתן לטפל בו באמצעות כריתה מלאה של הגידול ביחד עם שולי הרקמה. לאחר שבוצע הניתוח יש לשחזר את העפעף.
ראו גם

מחלת הסרטן
האגודה למלחמה בסרטן
מלנומה
רטינובלסטומה
קרצינומה של תאי הבסיס
הערות שוליים

↑  http://www.cancer.net/cancer-types/eye-cancer
↑  http://www.cancer.org/acs/groups/cid/documents/webcontent/003100-pdf.pdf
↑  http://www.cancer.org/cancer/retinoblastoma/detailedguide/retinoblastoma-what-is-retinoblastoma
↑  http://www.eyecancer.com/conditions/8/basal-cell-carcinoma
↑  http://www.skincancer.org/prevention/sun-protection/for-your-eyes/the-eyelids-highly-susceptible-to-skin-cancer
↑  http://www.cancerresearchuk.org/cancer-help/type/eye-cancer/about/eye-cancer-risks-and-causes
↑  http://www.cancer.net/cancer-types/eye-cancer/treatment
↑  http://www.cancerresearchuk.org/cancer-help/type/eye-cancer/treatment/types/treatment-options-for-eye-cancer
| --- | --- |
בקרת זהויות :  NLI: 987007581334605171  LCCN: sh2010009159 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
עיניו של ילד החולה ברטינובלסטומה
קרצינומה של העפעף
שושלת טולון

שושלת טולון (בערבית: طولونيون, בתעתיק לעברית: "טוּלונִיוּן", על שם אחמד אבן-טולון) הייתה השושלת המוסלמית העצמאית הראשונה ששלטה על הלבנט (868–905 לספירה), לאחר שנפרדה הלכה למעשה מהשלטון המרכזי של האימפריה העבאסית.
שושלת טולון
היסטוריה

במאה ה-9 גרמו סכסוכים פנימיים בקרב המוסלמים להחלשות השליטה של בית עבאס על חלקים מהח'ליפות המוסלמית ובכללם הלבנט. ב-868 מינה עצמו המפקד ממוצא טורקי, אחמד אבן-טולון, כשליטה המקומי של מצרים. בהמשך השיג אוטונומיה מהח'ליפות העבאסית, אם כי כמו שאר השושלות העצמאיות המוסלמיות של התקופה נשאר כפוף באופן סמלי לח'ליף העבאסי בבגדאד. במהלך שנות שלטונו של אבן-טולון (868-884) ויורשיו, התפשטה השושלת הטולונית מזרחה והשתלטה על שטחים נוספים כגון בקעת הירדן, החג'אז, קפריסין וכרתים. לאחר מות אחמד אבן טולון עלה לשלטון בנו ח'ומארוויה, שזכה להישגים צבאיים ודיפלומטים נרחבים והפך לשחקן חשוב במזרח התיכון. יורשיו של ח'ומארוויה היו מספר אמירים לא מוצלחים שהותירו את ניהול ענייני המדינה לעבדיהם ממוצא טורקי ואפריקאי. בשנת 905 נכשלו הטולונים בעצירת פלישה של צבא עבאסי לשטחם, שהחזירה את השליטה האפקטיבית על מצרים וסוריה לידי העבאסים. התקופה הטולונית התאפיינה ברפורמות כלכליות, מנהליות ותרבותיות. אחמד אבן-טולון שינה את מערכת המסים והפך את הסוחרים לבעלי בריתו. הוא גם הקים צבא טולוני חזק, והעביר את הבירה מפוסטאט לאל-קטאיע (שתי הערים הן חלק מקהיר של ימינו) והקים שם את מסגד אבן טולון המפואר, אחד המסגדים הגדולים בעולם.
העלייה והנפילה של השושלת הטולונית התרחשה על רקע היחלשותה של האימפריה העבאסית ששלטה באותה תקופה במרבית המזרח התיכון, בעקבות משברים כלכליים קשים וחוסר יציבות שהתבטא באירועים כגון מרד סמארה. חולשה זו אפשרה למנהיגים מקומיים בעולם האסלאם לצבור כוח על חשבון השלטון המרכזי העבאסי, אם כי ללא הנתקות מוחלטת ממנו ולרוב תוך המשך ההכרה הסמלית בח'ליף העבאסי. קודם לשושלת טולון היו תנועות מקומיות במצרים כגון פלג של תומכי עלי וקופטים שניסו גם הן לצבור כוח על חשבון השלטון העבאסי, אך אלה השיגו הישגים מעטים בלבד במאבקיהם.